open-index/open-wikipedia-markdown huggingface dataset:
זנון פילישין

**זנון ולטר פילישין** (באנגלית: **Zenon Walter Pylyshyn** נולד ב-25 באוגוסט 1937 – 6 בדצמבר 2022) היה מדען קוגניטיבי ופילוסוף קנדי. הוא שימש כעמית בכיר של מועצת קנדה בין השנים 1963 ל-1964.

מחקרו של פילישין התמקד בניתוח תאורטי של טיב המערכות הקוגניטיביות האנושיות העומדות מאחורי תפיסה, דמיון והיגיון. הוא פיתח את תאוריית האינדקס החזותי (הידועה גם כתאוריית FINST), המניחה קיומו של מנגנון טרום-מושגי האחראי על זיהוי, מעקב והתייחסות ישירה (או דמונסטרטיבית) לאובייקטים חזותיים שניתן לחקור אותם באמצעות תהליכים קוגניטיביים. מתוך עבודה זו התפתחה מתודולוגיית הניסוי המשפיעה שלו בתחום מעקב אחר מספר אובייקטים.

## ביוגרפיה
פילישין נולד במונטריאול, קוויבק, קנדה, להורים מהגרים מאוקראינה, אנה ויורי. הוא השלים תואר בהנדסת פיזיקה באוניברסיטת מקגיל ובמערכות בקרה וכן בפסיכולוגיה ניסויית, שניהם בקמפוס רג'ינה של אוניברסיטת ססקצ'ואן. עבודת הדוקטורט שלו עסקה ביישום תורת המידע לחקר זיכרון לטווח קצר אנושי.

## קריירה

פילישין שימש כעמית בכיר של מועצת קנדה בין השנים 1963 ל-1964. לאחר מכן, היה פרופסור לפסיכולוגיה ולמדעי המחשב באוניברסיטת מערב אונטריו בלונדון, בין השנים 1964 ל-1994, שם גם מילא תפקידים של כבוד בפילוסופיה ובהנדסת חשמל, ושימש כמנהל המרכז למדעים קוגניטיביים של האוניברסיטה. בין השנים 1985 ל-1994 הוא ניהל את התוכנית לבינה מלאכותית ורובוטיקה במכון הקנדי למחקר מתקדם.

בשנת 1994 קיבל פילישין משרות כפרופסור מן המניין למדעים קוגניטיביים של מועצת המושלים וכמנהל המרכז החדש למדעים קוגניטיביים באוניברסיטת רטגרס בניו ברונסוויק. במאי 2016 קיימה אוניברסיטת רטגרס אירוע יום שלם בשם "ZenFest" לציון פרישתו.

פילישין נפטר ב-6 בדצמבר 2022 בבית החולים קלברי בניו יורק.

## פרסים והוקרה
בשנת 1990 העניקה לו האגודה הקנדית לפסיכולוגיה את פרס דונלד או. הב על "תרומות יוצאות דופן לפסיכולוגיה כמדע". הוא זכה במלגות באגודה האמריקאית לבינה מלאכותית, במרכז ללימודים מתקדמים במדעי ההתנהגות באוניברסיטת סטנפורד, במרכז למדעים קוגניטיביים של MIT, במכון הקנדי למחקר מתקדם, ובהאגודה הקנדית לפסיכולוגיה. ב-1998 נבחר כחבר בהחברה המלכותית של קנדה. הוא הוזמן להרצות במסגרת הרצאות ז'אן ניקו בפריז בשנת 2004. הוא כיהן כנשיא של החברה לפילוסופיה ופסיכולוגיה וכן של החברה למדעים קוגניטיביים.
## קישורים חיצוניים

## הערות שוליים

קטגוריה:קנדים ממוצא אוקראיני
קטגוריה:סגל אוניברסיטת ראטגרס
קטגוריה:בוגרי אוניברסיטת מקגיל
קטגוריה:קנדים שנולדו ב-1937
קטגוריה:קנדים שנפטרו ב-2022
קים בן שמעון

**קים בן שמעון** (נולדה ב-17 בינואר 2005) היא שחקנית וכוכבת רשת ישראלית.

## ראשית חייה
בן שמעון נולדה וגדלה בעיר כפר סבא. בילדותה היא שיחקה כדורעף בקבוצת הפועל כפר סבא במשך 6 שנים עד שהיא החליטה לפרוש בכיתה י' ולהתמקד במשחק. בנובמבר 2023 בן שמעון התגייסה לצה"ל. היא שירתה באגף הטכנולוגיה והלוגיסטיקה בצה"ל בתפקיד מש"קית דיגיטל. בנובמבר 2025 השתחררה מצה"ל לאחר שנתיים של שירות.

## קריירה
בשנת 2019 בן שמעון החלה להשתתף בסרטוני יוטיוב בערוץ של אחיה הגדול, קווין רובין.

בשנת 2020 בן שמעון השתתפה בעונה השביעית של תוכנית הריאליטי לילדים ונוער, "הבנים והבנות". לאחר השתתפותה בתוכנית "הבנים והבנות", היא השתתפה בתוכנית נוספת של האתר BIGI בשם "BIG 5".

בשנת 2021 היא נבחרה על ידי מעריב לנוער ברשימת 21 הכוכבים המשפיעים ביותר בישראל מתחת לגיל 21.

בשנת 2022 היא הפכה לפרזנטורית בישראל של רשת האופנה הבינלאומית, אמריקן איגל.

בשנת 2023 בן שמעון הצטרפה לצוות של סדרת הילדים ונוער, "אבא מטפלת" בכיכובו של יובל סמו. היא הצטרפה לסדרה בעונתה השישית והאחרונה. בסדרה היא מגלמת את ירדן מינן, בתה של בר (אושרית סרוסי). בסדרה, דמותה של בן שמעון היא אלופת ישראל וסגנית אלופת אירופה בטאקוונדו. החל מאותה שנה היא החלה לשחק בסדרת הנוער, "פול ספיד" בתפקיד עומר פרנקו. בסדרה היא משחקת יחד עם אחיה הגדול, קווין רובין. בשנת 2025 בן שמעון חזרה לשחק בעונה השנייה של הסדרה.

בשנת 2024 היא הופיעה בחידוש של ערוץ זום לקליפ של השיר "תנו לגדול בשקט" של שלומי שבת. בקליפ היא הופיעה לצד אחיה ולצד כוכבי ילדים נוספים.

בשנת 2025 השתתפה בפסטיגל.

## חיים אישיים
החל משנת 2023 בן שמעון נמצאת במערכת יחסים עם הכדורגלן איתי אבגי. בדצמבר 2025 השניים החליטו להפריד כוחות.

בן שמעון היא אחותו הקטנה למחצה של כוכב הרשת והשחקן קווין רובין. השניים חולקים את אותה האמא אך לא את אותו האבא.

## פילמוגרפיה
### טלוויזיה

### וידאו קליפים

## פרסים ומועמדויות

## קישורים חיצוניים

* קים בן שמעון, באתר BIGI

## הערות שוליים

קטגוריה:שחקניות קולנוע וטלוויזיה ישראליות
קטגוריה:כוכבי רשת ישראלים
קטגוריה:משתתפי הפסטיגל
קטגוריה:ישראליות שנולדו ב-2005
קטגוריה:ישראלים שנולדו ב-2005
הבלט הלבן

**הבלט הלבן** (באנגלית: **The White Ballet**) הוא ציור של האמן האמריקאי אברט שין, שנוצר בשנת 1904. היצירה נחשבת לאחת הבולטות ביצירתו של שין ומשויכת לזרם הריאליזם האמריקאי. היא מציגה סצנה של הופעת בלט מזווית מבט של הצופים בקהל, ומגלמת את האסתטיקה ואת הדינמיות של החיים העירוניים בראשית המאה ה-20.

## רקע והקשר אמנותי
אברט שין, בדומה לרבים מבני דורו, החל את דרכו כמאייר בעיתונות. הוא פיתח כישורי תצפית חדים, שאותם יישם בציוריו, ובמיוחד ביצירה זו. שין נעזר בעין הדיווחית שלו לצד השראה חזותית מיצירותיהם של אדגר דגה ואנרי דה טולוז-לוטרק, על מנת לתאר את מה שכינה "חיי היוקרה בצפון העיר".

באמצעות חיתוך קומפוזיציוני של תיבת התזמורת ושל קדמת הבמה, הוא יוצר תחושת קרבה בין הצופים במציאות לבין הסצנה המוצגת. התאורה הדרמטית, בשילוב עם הזווית הלא-שגרתית, שואבת את הצופה אל לב ההתרחשות.

## תיאור היצירה
הציור מציג רקדניות בלט עטויות טוטו לבן, על רקע ירוק רך המדמה יער חלומי. הן נתפסות בתנוחות חינניות וסינכרוניות, באור בימתי המבליט את תנועתן. בקדמת הציור נראים הצופים בצללים כהים, כשפניהם מוארים קלות מאור הבמה – ניגוד שמדגיש את הזוהר שמוקרן מהבמה אל עבר העולם האזרחי.

## הקשר חברתי ותרבותי
בתקופת יצירת הציור, סביב ראשית המאה ה-20, תיאטראות פרחו בערים האמריקאיות ושימשו מוקדי בילוי לציבור מכל שכבות החברה – מהאליטה ועד למעמד הפועלים. שין בחר לא פעם לתאר את חיי הלילה העירוניים, כולל בתי משפט ליליים, נמליים, מועדונים ואולמות ריקודים. עם זאת, הוא עצמו העיד כי הנושאים המרתקים ביותר עבורו היו דווקא עולמם של העשירים, המתבטא ב"משב הפרווה ורשרוש הנוצות הפראיות".

## הערות שוליים

קטגוריה:ציורי שמן
קטגוריה:ציורים מהמאה ה-20
קטגוריה:ריקוד באמנות
קטגוריה:ילדים בציור
גביע המדינה בכדורגל נשים 2024/2025

**[[גביע המדינה בכדורגל נשים]]** לעונת 2024/2025 הייתה התחרות ה־27 מאז היווסדה. משחקי התחרות החלו ב־10 בדצמבר 2024, ומשחק הגמר נערך ב-26 במאי 2025, והסתיים בניצחון של מ.ס. קריית גת על הפועל קטמון ירושלים. בכך השלימה קריית גת דאבל, לאחר שזכתה בעונה זו גם באליפות. הייתה זו זכייתה החמישית של קריית גת בגביע המדינה.

לתחרות נרשמו 23 קבוצות, 8 מהן מליגת העל, 8 מהן מהליגה הלאומית ו-7 מהליגה הארצית.

## סיבוב א'
בסיבוב זה השתתפו קבוצות הליגה הארצית והלאומית בלבד. הפועל עירוני בנות כרמיאל הוגרלה לעלות אוטומטית לשמינית הגמר.

המשחקים נערכו ב-10 בדצמבר 2024, למעט המשחק בין מכבי צור שלום ביאליק לבין מכבי פנתרות אשדוד, שנערך ב-24 בדצמבר 2024.

## שמינית הגמר
אל שמינית הגמר העפילו 7 המנצחות מסיבוב א', הפועל עירוני בנות כרמיאל שהוגרלה ישירות לשלב זה, ו-8 קבוצות ליגת העל שהצטרפו בשלב זה. המשחקים נערכו ב-26 בדצמבר 2024, למעט המשחק בין אס"א תל אביב להפועל עירוני בנות כרמיאל, שנערך ב-31 בדצמבר 2024.

כל קבוצות ליגת העל עלו לרבע הגמר, למעט רמת השרון, שהפסידה להפועל קטמון ירושלים במפגש הישיר היחיד בין קבוצות ליגת העל.

## רבע הגמר
אל רבע הגמר העפילו 8 הקבוצות שניצחו בשמינית הגמר. סיבוב גביע זה נערך ב-6 בפברואר 2025.

## חצי הגמר
אל חצי הגמר העפילו 4 הקבוצות שניצחו ברבע הגמר. משחקי חצי הגמר התקיימו ב-6 במאי 2025 במתכונת של הצגה כפולה באצטדיון רמת-גן.

## הגמר

## קישורים חיצוניים
* עונת 2024/2025 בגביע המדינה בכדורגל נשים, באתר ההתאחדות לכדורגל בישראל
* 
* 
* גמר גביע המדינה לנשים: קריית גת ניצחה את הפועל ירושלים 0:1 וזכתה בתואר, באתר JSport, פורסם 25 במאי 2025

## הערות שוליים

קטגוריה:גביע המדינה בכדורגל נשים
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בישראל: כדורגל
קטגוריה:2025 בישראל: כדורגל
חשיבה מערכתית

**חשיבה מערכתית** היא גישה רב-תחומית להבנת מערכות מורכבות דרך זיהוי הקשרים, מעגלי המשוב, והדינמיקה הפנימית שלהן. זוהי גישה להבנת בעיות ונושאים על ידי הסתכלות עליהם כעל מערכותhttps://www.phoenix.edu/articles/business/what-is-systems-thinking.html. על ידי התמקדות בדפוסים, קשרים, משובים ועיכובים פנימיים, ולא רק ברכיבים עצמם. זוהי דרך לראות את העולם כשלם מחובר (בצורה הוליסטית), שבו כל פעולה עשויה או עלולה להוביל לתגובה שאינה מיידית ואינה צפויה — אך נובעת מהמבנה הפנימי של המערכת. חשיבה מערכתית מנוגדת לרוב לנקודת הסתכלות ליניארית ופשוטה שבה יש מספר קטן של גורמים שמשפיעים אחד על השנים בצורות ליניאריות ללא לולאות משוב מחזקות או מחלישות.

הגישה פותחה על ידי מספר הוגים כמו ג'יי פורסטר, דונלה מדוז, Russell L. Ackoff, Peter Senge ואחרים.

לפי Peter Senge "חשיבה מערכתית היא דיסציפלינה של ראיית השלם. זו מסגרת חשיבה שממוקדת בקשרים הדדיים ולא בדברים נפרדים, בזיהוי דפוסים של שינוי במקום ב"תמונות סטטיות"."

## היסטוריה של המחקר
הגישה פותחה במאה ה-20 על ידי מספר הוגים מרכזיים ממדעי הטבע, ההנדסה, תורת הארגון והאקולוגיה, כאשר כל אחד מהם תרם להרחבת ההבנה והיישום של הגישה בתחומים מגוונים.

אחד ממניחי היסודות לגישה זו הוא ג'יי רייט פורסטר, מהנדס ומדען מ-MIT, שפיתח את תחום דינמיקת המערכות. פורסטר ניסח מודלים חישוביים לזיהוי דפוסי שינוי ארוכי טווח במערכות כלכליות, עירוניות וגלובליות. ספרו Industrial Dynamics שפורסם בשנת 1961 נחשב לטקסט מכונן בתחום. עבודותיו המאוחרות יותר, כמו Urban Dynamics (1969) ו-World Dynamics (1971), השפיעו על יצירת הדו"ח הבינלאומי המפורסם של מועדון רומא – The Limits to Growth (1972).

אחת מהדמויות הבולטות בהמשך פיתוח הגישה הייתה ד"ר דונלה ה. מדוז (Donella H. Meadows), ביופיזיקאית אמריקאית ותלמידתו של פורסטר. מדוז עמדה בראש צוות מחקר שפיתח את הדו"ח The Limits to Growth, אשר הציג תחזיות עולמיות על בסיס מודלים מערכתיים. מאוחר יותר פרסמה את Thinking in Systems (2008), מדריך מעשי להבנת מערכות מורכבות. במאמרה המפורסם "Leverage Points: Places to Intervene in a System" (1999), הציעה עקרונות להתערבות אפקטיבית במערכות.

תרומה משמעותית נוספת לחשיבה המערכתית באה מהתחום של תורת הארגון, באמצעות עבודתו של ראסל אקאוף  (Russell L. Ackoff), פרופסור לניהול מאוניברסיטת פנסילבניה. אקאוף הדגיש את הצורך בפתרון בעיות מתוך הבנה מערכתית רחבה, וטבע את המונח "mess" כדי לתאר בעיות סבוכות שלא ניתן להבין או לפתור באופן מבודד. בין ספריו הבולטים: Redesigning the Future (1974) ו-Creating the Corporate Future (1981).

פופולריזציה רחבה של הגישה התרחשה בזכות עבודתו של פיטר סנג’ (Peter Senge), פרופסור לניהול מ-MIT ומחבר הספר רב-המכר The Fifth Discipline (1990). בספרו, סנג’ הגדיר את החשיבה המערכתית כ"הדיסציפלינה החמישית" בארגון לומד, והציג אותה ככלי לניהול אפקטיבי, למידה ארגונית, וזיהוי דפוסים לאורך זמן.

בנוסף, תרמו לגיבוש התחום גם הוגים כמו לודויג פון ברטלנפי, מייסד תאוריית המערכות הכללית (General Systems Theory), סטאפורד ביר (Stafford Beer), שעסק בקיברנטיקה ניהולית, ופריטג’וף קפרה (Fritjof Capra), שפיתח פרשנות פילוסופית-מדעית לחשיבה מערכתית, במיוחד בהקשרים אקולוגיים ותרבותיים.

## ראו גם
* ארגון עצמי
* תורת הכאוס
* משוב

## הערות שוליים

## קישורים חיצוניים
* מהי חשיבה מערכתית, ערוץ יוטייב, Sustainability Science Education, מאת Biodesign Institute, אוניברסיטת המדינה של אריזונה

קטגוריה:מערכות
דניאל רוז

**דניאל רוז** (באנגלית: **Daniel Rose**; ) היה פוליטיקאי אמריקאי שכיהן כמושל הרביעי של מדינת מיין במשך שלושה ימים בחודש ינואר 1822. רוז, חבר המפלגה הדמוקרטית-רפובליקנית, הגיע לתפקיד זה מתוקף תפקידו כנשיא הסנאט של מיין.

רוז נולד במושבת קונטיקט שבאמריקה הבריטית והשלים את לימודיו הגבוהים באוניברסיטת ייל בשנת 1791. הוא התיישב בעיירה אלנה שבמיין, ואחר כך למד ועסק ברפואה בעיירה הסמוכה בות'ביי. רוז כיהן כחבר בסנאט של מיין מאז היווסדו בשנת 1820 ועד לשנת 1824. בשנים 1822 ו־1823 שימש כנשיא הסנאט של מיין. עם תום כהונתו בסנאט, עבר רוז להתגורר בתומאסטון שבמיין ומונה לאחראי על בית הסוהר המדינתי של מיין – תפקיד שביצע במתקן אשר היה שותף לתכנונו.

## קישורים חיצוניים
* דניאל רוז, באתר אגודת המושלים הלאומית 
* 

## הערות שוליים

קטגוריה:אמריקאים ילידי קונטיקט
קטגוריה:בוגרי אוניברסיטת ייל
קטגוריה:חברי בית המחוקקים של מיין
קטגוריה:מושלי מיין
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים שנולדו ב-1772
קטגוריה:אמריקאים שנפטרו ב-1833
שובל (בגד)

שמאל|ממוזער|250px|
**שובל** בביגוד, הוא החלק האחורי בשמלה, חצאית או גלימה המתארך ונגרר על הארץ מאחורי הלובש.

השובלים מהווים חלק מגלימות מלכותיות שונות.

## היסטוריה
שבלים ירדו בפופולריות שלהם במהלך המאה ה-19 כאשר נטען שהם מביאים חיידקים מהרחובות לבתיהם של הלובשים אותם. הדבר היה נושא לקריקטורה שפורסמה במגזין בשנת 1900 תחת הכותרת "החצאית הנגררת: המוות אוהב סימן זוהר".

בפסטיבל קאן פורסם נוהל לפיו אין ללבוש שמלות עם שבלים ארוכים מדי על מנת לא לעכב את הכניסה לאולמות הקולנוע.

## סוגים
שמאל|ממוזער|250px|
שובל זנב דג היה שובל פופולרי בתקופות שונות משנות ה-1870 ואילך, מתרחב מאמצע הכתף ומטה לחצאית צמודה.

גם בשמלות כלה נהוג לחלק שבלים למספר סוגים וביניהם:
* שובל קתדרלה – יכול להגיע לאורך של עד 2.4 מטר.
* שובל קפלה – שמלה באורך בינוני באורך של עד מטר וחצי.

## קישורים חיצוניים

* אופנה בתקופה הוויקטוריאנית
* אופנה בתקופה הנפוליאונית

קטגוריה:בגדי נשים
קטגוריה:חצאיות
קטגוריה:בגדי גברים
אלינור רוש

**אלינור רוש** (באנגלית: **Eleanor Rosch**; נולדה ב-9 ביולי 1938) היא פרופסורית אמריקאית לפסיכולוגיה באוניברסיטת קליפורניה בברקלי המתמחה בפסיכולוגיה קוגניטיבית. רוש ידועה בעיקר בזכות עבודתה בתחום הסיווג (קטגוריזציה), ובמיוחד בזכות תאוריית האבטיפוס שפיתחה, אשר השפיעה עמוקות על תחום הפסיכולוגיה הקוגניטיבית.

במהלך הקריירה שלה, רוש ערכה מחקרים מעמיקים בסיווג סמנטי, ייצוג מנטלי של מושגים ובלשנות. תחומי המחקר שלה כוללים קוגניציה, סיבתיות, חשיבה, זיכרון, פסיכולוגיה חוצת-תרבויות, וכן פסיכולוגיה מזרחית ודתית. עבודתה המאוחרת עוסקת בפסיכולוגיה של הדת, ובה היא מבקשת להראות את ההשלכות של הבודהיזם ושל היבטים מתבוננים בדתות המערב על הפסיכולוגיה המודרנית.

## ביוגרפיה
### ראשית חייה והשכלה
רוש נולדה בניו יורק, בת למורה לאנגלית שמקורה באנגליה ולאם שהייתה פליטה מרוסיה. את עבודת הגמר שלה בלימודי פילוסופיה השלימה במכללת ריד, ועסקה בלודוויג ויטגנשטיין - שלדבריה "ריפא אותה מהתעניינות בפילוסופיה".

לאחר לימודיה עבדה מספר שנים כעובדת סוציאלית בפורטלנד, ולאחר מכן חזרה להארוורד ללימודי פסיכולוגיה קלינית במחלקה ליחסי חברה. עבודת הדוקטורט שלה בהנחיית רוג'ר בראון נחשבת למהפכנית בתחום והיא עסקה ביצירת קטגוריות. לאחר תקופות קצרות באוניברסיטת בראון ובמכללת קונטיקט, הצטרפה למחלקה לפסיכולוגיה באוניברסיטת קליפורניה בברקלי בשנת 1971.

## מחקר
בשנות ה-70 של המאה ה-20, ערכה רוש ניסויים בשטח עם בני הדאני שבפפואה גינאה החדשה, יחד עם בעלה דאז, קרל היידר. ממחקרים אלו הסיקה כי כאשר אנשים מסווגים עצמים או חוויות יומיומיות, הם נוטים להסתמך פחות על הגדרות מופשטות ויותר על השוואת העצם או החוויה עם מה שנחשב בעיניהם לדוגמה המייצגת ביותר של אותה קטגוריה - כלומר, "אבטיפוס".

אף על פי שלשפת הדאני יש רק שתי מילים לתיאור צבעים, אחת לצבעים "בהירים וזוהרים" ואחת לצבעים "כהים וקרים" הראתה רוש כי הם עדיין מסוגלים לסווג צבעים שאינם מתוארים במילים אלה. טענתה הייתה שלעצמים בסיסיים יש משמעות פסיכולוגית שחוצה הבדלים תרבותיים ומשפיעה על האופן שבו הם מיוצגים מנטלית. היא הסיקה כי בני תרבויות שונות נוטים להשתמש באבטיפוסים לצורך סיווג, גם אם האבטיפוסים הספציפיים משתנים מתרבות לתרבות.

רוש תרמה רבות לכתבים אקדמיים שעסקו בניתוח טקסונומי של עצמים, בהתבסס על מונחי אבטיפוס (כמו "כיסא") ומונחים תת-סיווגיים (כמו "כיסא עור שחור גבוה"). היא טענה ששימוש מופרז במונחים תת-סיווגיים עלול לנבוע מגישה של התנשאות ואליטיזם.

עבודתה הוזכרה לעיתים קרובות על ידי חוקרת הראייה הממוחשבת והלמידה העמוקה, אוד אוליבה, שהשתמשה במיון העצמים של רוש כדי ללמד מחשבים לזהות סצנות בסיסיות באופן מיידי, כפי שבני אדם עושים.

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרות מכללת ריד
קטגוריה:בוגרי מכללת ריד
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:פסיכולוגיות קוגניטיביות
קטגוריה:סגל אוניברסיטת קליפורניה בברקלי
קטגוריה:סגל אוניברסיטת בראון
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
משחק בניית חפיסה

**משחקי בניית חפיסה** (באנגלית: **Deck-building game**) היא תת-סוגה של משחקי קלפים בה בניית חפיסת קלפים היא מרכיב עיקרי במשחק. משחקי בניית חפיסה דומים למשחקי קלפים לאספנים (CCGs), כמו , בכך שלכל שחקן יש חפיסה משלו. אך לעומת משחקי קלפים לאספנים, בהם הקלפים לרוב נמכרים בחבילות אקראיות והחפיסה בנויה מראש, במשחקי בניית חפיסה, החפיסה נבנית ברובה במהלך המשחק.

## מכניקה
ברוב משחקי בניית חפיסה, השחקנים מתחילים כל אחד עם חפיסת קלפים בסיסית בעל שווי נמוך. בתור כל שחקן, הוא ישלוף מספר קלפים מהחפיסה שלו, ישחק אותם ואז ישים אותם בערימת המושלכים שלו. במידה והחפיסה אזלה, השחקן יערבב את ערימת המושלכים, שלרוב מכילה קלפים נוספים שנקנו, ויוצר חפיסה חדשה ממנה יוכל לשלוף קלפים.

לקלפים יש תכונות כאלו ואחרות המשתנות ממשחק למשחק, אך העיקרון המשותף הוא "החנות", מספר קלפים הנשלפים מחפיסה מרכזית אותם יכול השחקן לקנות תמורת מחירם הנקוב וכך לבנות את החפיסה שלו.

ברוב המשחקים על גבי חלק מהקלפים תהיה כמות כלשהי של כסף פנים-משחקי בעזרתו יכול השחקן לקנות בחנות. במשחקים רבים ייתכנו תכונות על קלפים כגון: ריבוי פעולות, שליפת קלפים, זריקת קלפים לא רצויים מהחפיסה וכדומה. ככל שהשחקנים קונים קלפים נוספים כך החפיסה שלהם נהיית יותר עוצמתית.

מלבד מכניקת הליבה, לכל משחק יש מכניקות וטוויסטים שונים משלו. 

מכיוון ששחקנים לא בונים את החפיסה שלהם מראש אלא תוך כדי משחק, האסטרטגיה במשחק משתנה בהינתן הקלפים שבחנות.  בחלק מהמשחקים, לפני תחילת המשחק, יכולים השחקנים להחליט איזה קלפים יהיו בחפיסת החנות.

בניית חפיסה היא מכניקה מרכזית במשחקים רבים כגון: דומיניון, Star Realms, Mage Knight, Arkham Horror והערפילאים: משחק בניית חפיסה. 

משחקים רבים המכילים את מכניקת בניית החפיסה אך לא באופן מרכזי מכונים לרוב משחקי בניית מאגר. 

## היסטוריה
בעוד ש-StarCraft: The Board Game נחשב למשחק בניית החפיסה הראשון מכיוון שיצא בשנת 2007, דומיניון, שיצא שנה לאחר מכן ב-2008, נחשב לאבי הסוגה בכך שהיה פופולרי ביותר, ונתן השראה לפיתוח משחקים אחרים בסוגה כגון Thunderstone ו-Clank!.

עם העלייה בפופולריות של הסוגה, פותחו משחקים רבים נוספים, ולחלק מהמשחקים אף פותחה גרסה ממוחשבת. 

## בניית חפיסה במשחקי מחשב
לעיתים משחקי מחשב משתמשים במכניקה של בניית חפיסה כחלק מהמשחק הרחב.

משחקי "Roguelike DeckBuilding games" הם משחקים המשלבים בניית חפיסה עם מכניקת יצירה אקראית של מפות ואוצרות (מכניקה נפוצה ב Roguelike). במשחקים הללו השחקן יצטרך לבנות את החפיסה שלו במהלך המשחק על ידי השגת קלפים כפרס על השלמת קרבות, משימות וכדומה. בעוד שמשחק המחשב הראשון בסוגה הוא Dream Quest, המשחק Slay the Spire שיצא ב 2017 צבר פופולריות עבור הסוגה והפך אותה לסוגה יותר מרכזית. 

## קישורים חיצוניים
* בניית חפיסה באתר BoardGameGeek 

## הערות שוליים

קטגוריה:משחקי קופסה
יוסף צבי ברייער

הרב **יוסף צבי ברייער** (נולד ב-1 בנובמבר 1955) הוא ראש ישיבת בעלזא במושב בית חלקיה, איש חינוך, מגשר, מלחין ויוצר.

ברייער הלחין במהלך השנים מאות שירים, חלקם הגדול יצירות מורכבות. יצירה בולטת הנה הלחנת נוסח ברכת המזון, לחן בו משתמשים תלמידים חסידיים רבים לברכה משותפת במסגרת בית הספר.

## ביוגרפיה
ברייער נולד לאביו נתן ברייער, מחסידי דושינסקי ולברכה בתו של הרב יששכר שלמה טייכטל. בצעירותו למד בישיבת דושינסקי, ובהמשך התקרב לחסידות בעלזא.

ברייער שימש מספר שנים כמנהל תלמוד תורה של חסידות בעלז בבני ברק, ובשנת תשנ"ו עם הקמת הישיבה לצעירים בבית חלקיה נקרא על ידי האדמו"ר לעמוד בראשה. מלבד הפסקה קצרה בתחילת שנות ה-10, מכהן ברייער ברציפות בראשות הישיבה עד היום.

לצד פעילותו החינוכית עוסק ברייער גם כמגשר וכיועץ זוגי.

עיקר פרסומו של ברייער הגיע ממאות השירים שהלחין בסוגת המוזיקה החסידית, הנחשבים לשירים בסגנון החסידי האותנטי, שחלקם הגדול יצאו באלבומים של מקהלת חסידי בעלזא, וחלקם הוציא בעצמו. ברייער הוא המלחין הפורה ביותר של ניגוני בעלז, ושיריו מושרים בחסידות בכל טיש וכן בתפילות הימים הנוראים.

גם בחצרות חסידיות אחרות מרבים לשיר את לחניו ושיריו. ורבים מהזמרים החסידים, ומקהילות נוספות שרים את לחניו הרבים.

## חיים אישיים
ברייער הוא אביו של המלחין פנחס ברייער והזמר אהרן ברייער.

מתגורר באשדוד.

## אלבומים
* **חסדי אבות**
* **בריך שמיה**
* **משכני**
* **תפילת גשם**
* **בזכות תשב"ר**
* **אכסוף נועם שבת**
* **הנה ימים באים**
* **אשריכם ישראל**
* **מזמור שיר ליום השבת**
* **השיר והשבח**
* **ותמלוך עלינו**
* **ויזמרון לך**
* **יזכרם**
* **ויזכו**
* **נכספה**
* **רווחה והצלחה**
* **שובו אלי**

## קישורים חיצוניים

* "נועם הנשמות" - כתבה עליו באתר קו עיתונות, שבתאי פוגל, י"ז תשרי ה'תשע"ו.
* 
* שירים מובילים של הרב ברייער, באתר אפל מיוזיק
* שירי הרב ברייער באתר חסידי–ניוז
* 

## הערות שוליים

קטגוריה:מגשרים ישראלים
קטגוריה:זמרים חסידיים ישראלים
קטגוריה:אשדוד: אישים
קטגוריה:ראשי ישיבה ישראלים
קטגוריה:מלחינים חסידיים
קטגוריה:חסידי בעלז
קטגוריה:אנשי המושב
קטגוריה:מועצה אזורית נחל שורק: אישים
קטגוריה:ישראלים שנולדו ב-1955
איציק עובדיה

**איציק עובדיה** הוא מנהל ספורט ישראלי, המשמש מאז 2022 כמנהל מחלקת ההרחבה של מועדון הכדורגל מכבי חיפה. בעבר כיהן בתפקידי ניהול בכירים בתחומי התרבות, הספורט, החינוך והקהילה, בהם מנכ"ל החברה העירונית לתרבות ספורט ונופש רחובות, מנכ"ל אגף הספורט בעיריית רחובות, מנהל מחלקת הנוער של מכבי חיפה, מאמן כדורגל בעבר וחבר בוועדות מקצועיות באיגוד הכדורגל הישראלי.

## ביוגרפיה
עובדיה שיחק כדורגל בקבוצת מכבי שעריים בליגה הארצית בין השנים 1989–1996. לאחר פרישתו ממשחק פעיל פנה לקריירת אימון כדורגל וניהול ספורט. שירת בצה"ל בחיל ההנדסה, ביחידה לפיתוח אמצעי לחימה.

הוא בעל תואר שני (M.A) בלימודי משפטים מהמרכז האקדמי שערי מדע ומשפט. כמו כן, הוסמך כמאמן כדורגל בדרגת UEFA PRO License ועבר השתלמויות רבות בניהול כדורגל מטעם אופ"א ואוניברסיטת לוזאן, קורס מנכ"לים בספורט במכון וינגייט, וקורס הכשרת מנכ"לים בחברות עירוניות. בין השנים 2010–2018 עסק בהדרכת מאמני כדורגל בקורסים שונים מטעם אופ"א.

## קריירה מקצועית
בין השנים 2000–2018 שימש עובדיה במגוון תפקידי אימון בכדורגל הישראלי, בהם מאמן ראשי, עוזר מאמן ומנהל מקצועי. אימן קבוצות בליגת העל, בליגה הלאומית ובנבחרת ישראל עד גיל 21.

בשנים 2011–2017 שימש כמנהל אגף הספורט בעיריית רחובות, שם היה אחראי לקידום ופיתוח תשתיות הספורט בעיר, בהמשך קודם לסמנכ"ל החברה העירונית לתרבות וספורט רחובות (2017–2019) ולאחר מכן מונה למנכ"ל החברה (2019–2020), במסגרת זו ניהל ארגון בהיקף של מאות מיליוני שקלים, ניהול כוח אדם של מאות עובדים ומנהלים, וניהול תקציב של 150 מיליון ש"ח.

בשנים 2020–2022 עבד במכבי חיפה כמנהל מחלקת הנוער, שם קידם מקצועית תוכניות לטיפוח ופיתוח שחקנים צעירים ויישר קו בין תוכניות מחלקת הנוער לאסטרטגיית המועדון.

בשנת 2022 מונה למנכ"ל מועדון כדורגל מכבי חיפה, הזוכה להצלחה מקומית ובינלאומית. במסגרת תפקידו היה חלק מהשתתפות המועדון בליגת האלופות בשלב הבתים מול מועדוני הפאר פ.ס.ז׳ מפריז צרפת, יובנטוס מטורינו איטליה ובנפיקה ליסבון מפורטוגל.

במסגרת תפקידו, הוא אחראי לניהול כלל הפעילות של המועדון, כולל תחומים, מסחריים, ספורטיביים, קהילתיים וארגוניים.

## פעילות ציבורית
במהלך הקריירה, שימש עובדיה במספר תפקידים ציבוריים וארגוניים:
* חבר הוועדה המקצועית של ההתאחדות לכדורגל בישראל (מ-2022).
* חבר ועדת הנוער של ההתאחדות לכדורגל (2020–2022), במטרה לקדם ולפתח מדיניות ויוזמות לפיתוח ענף כדורגל הנוער בישראל.
* חבר הנהלת איגוד מאמני הכדורגל בישראל (2014–2017), ארגון הפועל לקידום מעמד המאמנים ושיפור מקצועיותם.
* חבר בוועדה לפיתוח הכדורגל הישראלי (2014–2015), בה היה שותף לגיבוש אסטרטגיות לשיפור הענף ברמה הלאומית.
* חבר מזכירות הנהלת איגוד מנהלי מחלקות ספורט ברשויות מקומיות (2013–2021)

## פעילות קהילתית
* אות נשיא המדינה מר יצחק הרצוג, על פעילות ערכית קהילתית בשנת 2024, ביחד עם מועדון כדורגל מכבי חיפה .
* מגן צדק חברתי מאת יד עזר לחבר - על פעילות למען ניצולי השואה – 2025
* איש חינוך מצטיין במערכת החינוך ברחובות – 2018.

## חיים אישיים
עובדיה נולד בעיר רחובות, בן 54, נשוי ואב ל-3 בנות, תושב עתלית.

## הערות שוליים

קטגוריה:מכבי חיפה: בעלי תפקידים
קטגוריה:מאמני כדורגל ישראלים
קטגוריה:כדורגלנים ישראלים
קטגוריה:רחובות: כדורגלנים
קטגוריה:בוגרי המרכז האקדמי שערי מדע ומשפט
אילן קאר

**אילן סומך קאר** (באנגלית: **Elan Somekh Carr**; נולד ב־25 בנובמבר 1968) הוא עורך דין אמריקאי, דיפלומט, פוליטיקאי ומנכ"ל. הוא מכהן כמנכ"ל ארגון הקהילה הישראלית-אמריקאית. בשנים 2019–2021 שימש כשליח המיוחד למעקב ולמאבק באנטישמיות של ממשל טראמפ מטעם מחלקת המדינה של ארצות הברית.

לפני כן שימש כתובע מחוזי בלוס אנג'לס, שם ניהל תיקים פליליים במשך למעלה מעשור, כולל תיקים של רצח, תקיפה חמורה, פשעי שנאה וכנופיות פשע. ב-2014 התמודד מטעם המפלגה הרפובליקנית לבית הנבחרים של ארצות הברית במחוז ה־33 של קליפורניה, אך הפסיד בבחירות הכלליות לטד לו. קאר הוא גם קצין בחיל השיפוט של צבא ארצות הברית בשירות במילואים ושירת מלחמת עיראק.

## קריירה פוליטית
בשנת 2014 התמודד קאר למושב בבית הנבחרים של ארצות הברית מטעם המפלגה הרפובליקנית, בניסיון להחליף את הנרי וקסמן במחוז ה־33 של קליפורניה. למרות הרוב הדמוקרטי במחוז, קאר ניסה להדגיש את מסריו הא-מפלגתיים, וטען כי זכה גם לתמיכה מצד דמוקרטים.

בבחירות המקדימות ביוני הוא קיבל את מספר הקולות הגבוה ביותר, כ-21%, וגבר על כלל המועמדים הדמוקרטים שחילקו את קולותיהם.

בבחירות הכלליות בנובמבר אותה שנה הפסיד לטד לו , שזכה ב־59.2% מהקולות לעומת 40.8% לקאר.

בשנת 2016, קאר היה מועמד לייצג את המחוז המפקח החמישי במועצת המפקחים של מחוז לוס אנג'לס . התורם הרפובליקני שלדון אדלסון תרם 100,000 דולר לוועדת פעולה פוליטית עצמאית לתמיכה במועמדותו של קאר. קאר לא הצליח להתקדם בפריימריז ביוני.

בשנת 2016 התמודד למועצת המפקחים של מחוז לוס אנג'לס, אך לא הצליח להעפיל לסיבוב השני. הקמפיין שלו נתמך על ידי איש העסקים שלדון אדלסון שתרם 100,000 דולר לוועדת פעולה פוליטית  עצמאית שתמכה בו.

## חיים אישיים
ממוזער| קאר נואם בשנת 2019
קאר הוא יהודי. סבו מצד אמו היה קרוב משפחתו של מנהיג הרבנות הבגדאדי עבדאללה סומך, ונאסר בתקופת הרדיפות האנטישמיות הנרחבות נגד הקהילה היהודית בעיראק בזמן הקמת מדינת ישראל בשנת 1948. הוא הורשע במסגרת משפט ראווה ונידון לחמש שנות מאסר.

במהלך שירותו של קאר במלחמת עיראק, הוא סייע בהובלת צוות ללוחמה בטרור במשימות שונות ברחבי עיראק, תבע טרוריסטים שתקפו חיילים אמריקאים בבית המשפט הפלילי המרכזי של עיראק, והכשיר שופטים ועורכי דין עיראקיים בתחומי המשפט החוקתי והפלילי. בנוסף, הנהיג תפילות יהודיות בארמון הנשיאותי לשעבר של סדאם חוסיין בבגדאד, ובכללן הדלקת חנוכייה בחג החנוכה הראשון לאחר שחרור העיר בשנת 2003.

אמו של קאר ברחה מעיראק לישראל, ואביו החורג נמלט מבולגריה הכבושה על ידי הנאצים לארץ ישראל. בהמשך, שניהם היגרו לארצות הברית. אביו הביולוגי הוא בן לדור השני של מהגרים ממוצא אירי ואיטלקי.

קאר השלים תואר ראשון בפילוסופיה ומדע המדינה באוניברסיטת קליפורניה בברקלי ואת הדוקטורט למשפטים באוניברסיטת נורת'ווסטרן שבבית הספר פריצקר למשפט. בעבר שימש כנשיא העולמי של אחוות הסטודנטים היהודית אלפא אפסילון פאי .

הוא נשוי לרופאה ד"ר דליה. בני הזוג הכירו דרך חבר משותף באירוע היכרויות לרווקים יהודים.

## ראו גם
* שליחים מיוחדים למאבק באנטישמיות

## קישורים חיצוניים
* ביוגרפיה רשמית במחלקת המדינה של ארצות הברית

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:קצינים וחוגרים יהודים בצבא ארצות הברית
קטגוריה:אמריקאים במלחמת עיראק
קטגוריה:בוגרי תיכון סטייווסנט
קטגוריה:בוגרי אוניברסיטת קליפורניה בברקלי
קטגוריה:בוגרי בית הספר למשפטים באוניברסיטת נורת'ווסטרן
קטגוריה:אמריקאים ממוצא ישראלי
קטגוריה:עורכי דין אמריקאים במאה ה-21
קטגוריה:אמריקאים שנולדו ב-1968
אליסון אוליבר

**אליסון אוליבר** (באנגלית: **Alison Oliver; נולדה ב-[[3 ביוני]] [[1997]]**) היא שחקנית קולנוע, טלוויזיה ותיאטרון אירית. היא ידועה בזכות תפקידה כפרנסס במיני-סדרה "שיחות עם חברים" של הולו משנת 2022 ומהשתתפותה בסרטים "סלטברן" (2023) ו"המסדר" (2024). היא נבחרה לרשימת "10 השחקנים שכדאי לעקוב אחריהם" של מגזין וראייטי בשנת 2023.

## ראשית חייה
אוליבר נולדה בבלינטמפל, קורק, לפני שעברה לבלקרוק בצעירותה. אמה היא עובדת סוציאלית ואביה עבד בתעשיית הרכב. היא למדה בבית הספר הפרטי סקול מור בקורק, ולקחה שיעורי דרמה, שירה וריקוד באקדמיית האמנויות ובבית הספר למחול של קורק. היא הגישה מועמדות לבית הספר לדרמה "האקדמיה ליר" של טריניטי קולג' דבלין, אך הוזמנה לקחת תחילה קורס יסוד בן שנה במשחק ותיאטרון. היא נבחנה שוב לאחר שסיימה את הקורס וסיימה תואר ראשון במשחק בשנת 2020.

## קריירה
אוליבר קיבלה את תפקידה הראשון בטלוויזיה כפרנסס פלין ב"שיחות עם חברים", עיבוד למיני-סדרה של רומן הביכורים של הסופרת סאלי רוני משנת 2017 באותו שם, שפותח על ידי Element Pictures עבור BBC Three והולו. היא קיבלה את ההודעה על כך שהתקבלה לסדרה יום אחרי שסיימה את לימודיה בבית הספר למשחק. בשנת 2023, היא הופיעה במיני-סדרה של דרמה "Best Interests".

היא ערכה את הופעת הבכורה שלה בתיאטרון בלונדון במחזה "נשים, היזהרו מהשטן" בפברואר 2023 ובאפריל 2023 כיכבה במחזה "רוקדים בלונאסה" בתיאטרון המלכותי הלאומי .

אוליבר עשתה את הופעת הבכורה שלה בקולנוע בסרט "סלטברן", שנכתב ובוים על ידי אמרלד פנל. הסרט הוקרן בבכורה בפסטיבל הסרטים ה-50 של טלורייד והיה מועמד לשני פרסי גלובוס הזהב ולחמישה פרסי באפט"א. בשנת 2024, היא שיחקה תפקיד משנה בסרטו של ג'סטין קורזל "המסדר", שהוקרן בבכורה בפסטיבל הסרטים הבינלאומי ה-81 של ונציה. בנובמבר 2024, פורסם כי לוהקה לתפקיד איזבלה לינטון בסרטה הבא של פנל "אנקת גבהים" עיבוד לספר באותו השם.

## חיים אישיים
אוליבר היא צמחונית.

ב-2025, חתמה על מכתב בו היא מצהירה שלא תעבוד עם מעסיקים או חברות ישראליות.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:בוגרות טריניטי קולג' (דבלין)
קטגוריה:ילידות 1997
קטגוריה:אירים שנולדו ב-1997
עודד קוגוט

**עודד קוגוט** (נולד ב־14 בפברואר 2001) הוא רוכב אופניים ישראלי המתחרה במרוצי כביש, רוכב כיום בקבוצת ישראל - פרמייר טק, שהיא קבוצת UCI ProTeam (הדרג השני של קבוצות אופני כביש), המשתתפת במרוצי UCI ProSeries ולעיתים במרוצי UCI World Tour.

## קריירה
קוגוט גדל בחיפה והחל לרכוב במועדון "מאסטרס חיפה" כבר בגיל 6. בהמשך עבר לרכוב במועדונים CCC וב-500 ואט. ב-2019 ניצח במרוץ נגד השעון באליפות ישראל במקצה הנוער (גילאי 17–18). ב-2021 ניצח קוגוט באליפות ישראל במקצים לעד גיל 23 בתואר הכפול במרוץ נגד השעון ובמרוץ הכביש.

ב-2023 ניצח קוגוט באליפות ישראל במרוץ נגד השעון לבוגרים (עילית). ב-2024 ניצח באליפות ישראל לבוגרים וזכה בתואר הכפול במרוץ נגד השעון ובמרוץ הכביש.

בשנת 2024 הצטרף קוגוט לקבוצת ישראל - פרמייר טק בחוזה לשנתיים.

בספטמבר 2025 ניצח במרוץ החד-יומי  בלגיה, Gooikse Pijl, בדרגה 1.1, כשגבר על מספר ספרינטרים בולטים בדבוקה.

## הישגים עיקריים

; 2019
: מקום ראשון 20x20 פיקסלים מרוץ נגד השעון, אליפות ישראל לנוער בכביש
; 2021
: אליפות ישראל עד גיל 23 בכביש
:: מקום ראשון 20x20 פיקסלים מרוץ כביש
:: מקום ראשון 20x20 פיקסלים מרוץ נגד השעון
; 2022
: Dookoła Mazowsza
:: מקום ראשון בשלבים 2 ו-3
: מקום שני נגד השעון, אליפות ישראל בכביש
: מקום שמיני Youngster Coast Challenge
; 2023 (ניצחון מקצועני אחד)
: אליפות ישראל בכביש
:: מקום ראשון 20x20 פיקסלים נגד השעון
:: מקום רביעי מרוץ כביש
: מקום ראשון בדירוג כללי Dookoła Mazowsza
: מקום ראשון דירוג נקודות
: מקום ראשון דירוג רוכב צעיר
: מקום ראשון בשלבים 1, 2 ו-3
:
: מקום ראשון דירוג נקודות, Istrian Spring Trophy
: מקום שישי Trofej Umag
: מקום שישי Puchar MON
; 2024 (3 ניצחונות)
: אליפות ישראל בכביש
:: מקום ראשון 20x20 פיקסלים מרוץ כביש
:: מקום ראשון 20x20 פיקסלים נגד השעון
: מקום ראשון בשלב 6 CRO Race
: מקום שני Ronde van Overijssel
: מקום שלישי Antwerp Port Epic
: מקום שביעי Elfstedenronde
; 2025 (3 ניצחונות)
: מקום שלישי 20x20 פיקסלים מרוץ כביש
: מקום ראשון Gooikse Pijl 
: מקום ראשון בשלב 6 CRO Race

## קישורים חיצוניים

* עודד קוגוט, באתר procyclingstats.com

## הערות שוליים

קטגוריה:רוכבי אופניים ישראלים
קטגוריה:ישראלים שנולדו ב-2001
אורי דוד אפריון

הרב **אורי דוד אֲפִרְיוֹן** (י"ד באדר תקס"ט – ט' בתשרי תרנ"ה) היה רב ליטאי, דיין, ראש ישיבה ופוסק הלכה בתקופת האחרונים, מראשי התורה בליטא במחצית השנייה של המאה ה-19. מחבר הספר שו"ת **אפריון דוד**.

## ביוגרפיה
נולד בעיירה קרליץ בי"ד באדר תקס"ט (1809), לרבי יוסף רבינוביץ.

כבר מילדותו ניכר בכישרונותיו, ובגיל 14 נשא את חיה דבורה, בתו של רבי שלמה זלמן. שהיה קרוב להרב משה יוסף מליפנישוק, רבה של איישישוק. חותנו תמך בו כלכלית ואִפשֵר לו להקדיש את זמנו ללימוד תורה, עד שיקבל סמיכה להוראה.

לאחר נישואיו עבר ללמוד באיישישוק, ולאחר תקופה קיבל מינוי לראש ישיבה בעיר נובו-סווינציאן, שם שימש גם כמורה צדק.

בהמשך כיהן כאב בית דין בעיירה בעיירה נמוקשט (ביידיש: נעמאָקשט; בליטאית: Nemakščiai ) שבפלך קובנה, בצפון-מערב האימפריה הרוסית (ליטא), ומשנת תרי"ד שם עבר לכהן כרבה של "זאגר ישן", תפקיד שבו שימש במשך ארבעים שנה.

הרב אפריון עמד בקשרי מכתבים עם גדולי הדור, ובפרט עם רבי אריה לייב שפירא מקובנה ורבי יצחק אלחנן ספקטור.

## פטירתו
נפטר ט' בתשרי תרנ"ה (1894).

## משפחתו
*בנו, רבי אליהו דוב רבינוביץ.
**נכדים, הם הרב ברוך מרדכי אזרחי, הרב יצחק אזרחי, הרב זרח אפרים אפשטיין הרב פנחס אפשטיין.
*חתנו, רבי שבתי חיים שוחט בבויסק, מחבר ספר "זהב שחוט".
**רבי אברהם שמואל, שו"ב בבולטימור.

## חיבוריו
*

## קישורים חיצוניים
*
* 
*אברהם שמואל שוחט, בעיתון ⁨⁨באלטימאר אמעריקאנער⁩, 12 מרץ 1909⁩⁩ 
*אברהם שמואל שוחט 

קטגוריה:רבנים ליטאים
קטגוריה:זאגר: רבנים
קטגוריה:ראשי ישיבה ליטאים
קטגוריה:מחברי ספרי שו"ת
קטגוריה:ילידי 1809
קטגוריה:נפטרים ב-1894
מרדכי אנשל טננבלט

**מרדכי (אשר) אנשל טננבלט** (גם: **טננבלאט**) (25 בפברואר 1888 - 27 בפברואר 1982) היה פעיל ציוני, מורה ואיש חינוך, עורך ופובליציסט. היה עורך ה"טאגבלאט⁩⁩" בלבוב, כתב ראשי של "הסוכנות הטלגרפית היהודית" (יט"א), ולאחר שעלה לארץ ישראל היה מנהל "הסוכנות הטלגרפית הארצישראלית" (סט"א).

## ביוגרפיה

נולד בעיירה אוזיראן שבמזרח גליציה, בנם של אברהם הלוי טננבלט וצביה אטיל, מצאצאי הצדיק מבוצ'אץ' ואברהם ז'וז'ובר. קיבל חינוך תורני, ולאחר מכן השתלם בהשכלה כללית בצ'רנוביץ ובווינה.

מבחרותו החל בפעילות ציבורית, עיתונאית וחינוכית. היה חבר ומזכיר ועד אגודת המורים העברים בגליציה, מנהל בתי ספר עבריים בגליציה. שימש מורה בוחן בבית המדרש למורים עבריים בלבוב. בשנת 1918 הוציא (יחד עם נפתלי זיגל) את ספר הלימוד ללשון העברית "לשוננו".

פרסם מאמרי פובליציסטיקה בעיתוני התקופה - "המצפה", "הזמן", "העולם" ו"שחרית". בתקופת מלחמת העולם הראשונה היה עורך ה"טאגבלאט" שיצא בלבוב על ידי גרשם באדר. כמו כן היה חבר הוועד המרכזי הציוני.

מאמריו הראשיים היו פרו-בריטיים, על אף שאוסטריה הייתה במצב מלחמה עם בריטניה, ובעקבות זאת סבל מהתנכלויות רבות מהרשויות ומהצנזורה. ועדת חקירה מיוחדת עמדה להכין פרוטוקול נגדו כדי להעמידו למשפט צבאי, אולם לבסוף הדבר לא יצא לפועל. הצנזורה על העיתון ועל טננבלט הוחמרה מאד, אך למרות זאת במקרים רבים הצליח להבריח לשירות המודיעין הבריטי גיליונות של העיתון בלי השמטות הצנזורה.

במאי 1919 היה טננבלט הראשון בעולם שפרסם בעיתונו על דבר מותה של שרה אהרונסון, לאחר שהמידע הועבר אליו על ידי דניאל אוסטר, קצין בצבא האוסטרי.

ב-1918, כשנכנס הצבא הפולני ללבוב, נאסר טננבלט בשל הכתבות בעיתון על הפוגרומים ביהודי לבוב, והעיתון נסגר. הוא הועמד למשפט צבאי ונשלח למעצר למשך שלשה חדשים. בתקופת מעצרו פרסם בעילום שם מאמרים ב"היינט" וב"יודישה רונדשאו".

בשנות העשרים עבר לוינה כדי לשמש כסופר האירופי הראשי של "פֿאָרװערטס" ופרסם בו מאמרים תחת שם העט "ד"ר אטקינסון". כמו כן כתב ב"מורגן ז'ורנאל" הניו-יורקי.

כאשר חידשה הסוכנות הטלגרפית היהודית את פעולתה, התמנה טננבלט לסופרה הראשי באירופה ופרסם באמצעות הסוכנות אלפי מאמרים בעיתוני העולם, וכן סייע בהקמת סניפים נוספים של יט"א באירופה.

בתחילת שנות השלושים נעצר על ידי השלטונות האוסטרים בגלל תגובה חריפה בעיתונו על הפגיעה ביהודים, אך שוחרר הודות להתערבות של ארצות הברית. הוא עבר ללונדון ובמשך שנה ניהל את המרכז העולמי של יט"א.

בשנת 1935 עלה לארץ ישראל. במשך שנים היה מנהל הסוכנות הטלגרפית הארצישראלית (סט"א) בירושלים. ב-1 בפברואר 1948 נפצע כאשר מכונית תופת התפוצצה סמוך למשרדי הסוכנות.

ארכיונו נמצא במכון גנזים.

## חיים אישיים
ב-1918 נישא לחיה (לבית בער), ובנותיהם הן רעננה מרידור ועדה מורן. טננבלט נפטר בשנת 1982 ונקבר בהר המנוחות בירושלים.

## יצירתו
### ספרים
* 
* 
* 
* 

### מאמרים
* 
* 
* 

## קישורים חיצוניים
* מרדכי אנשל טננבלאט, תדהר
* מרדכי אנשל טננבלאט באתר הספרייה הלאומית
* הקדשה של זאב ז'בוטינסקי לטננבלט, בית המכירות "קדם"

## הערות שוליים

קטגוריה:עיתונאים יהודים
קטגוריה:יהודים גליציאנים
קטגוריה:עורכי עיתונים יהודים
קטגוריה:יהודים הקבורים בהר המנוחות
קטגוריה:ישראלים שנולדו ב-1888
קטגוריה:ישראלים שנפטרו ב-1982
פיסטוייזה

**מועדון כדורגל פיסטוייזה** (באיטלקית:**FC Pistoiese SSD**) הידוע גם בשם **פיסטוייזה** הוא מועדון כדורגל איטלקי, מהעיר פיסטויה במחוז טוסקנה שבאיטליה. זה מועדון כדורגל ותיק ששיחק בעבר בסרייה א'. נכון לעונת 2024/25 הקבוצה משחקת בסרייה ד'.

## היסטוריה
המועדון נוסד בשנת 1921. לאחר מספר עונות בליגה אזורית, בעונת 1928/29 הוא לראשונה השתתף בתחרות ברמה ארצית. העונה האחרונה של המועדון הייתה עונת 1939/1940.

לאחר מלחמת העולם השנייה המועדון הוקם מחדש. הוא שיחק מספר עונות בסרייה ג' וסרייה ב' בה הגיע למקום השלישי. החל משנות ה-50 של המאה ה-20 הוא שיחק בעיקר בסרייה ג'.

בסוף שנות ה-70 של המאה ה-20 הקבוצה קודמה לסרייה ב' ובעונת 1980/1981 שיחקה בסרייה א'. עקב סיום עונה כושל היא ירדה בחזרה לליגת משנה.

בשנת 1988 המועדון הוקם מחדש תחת שם "A.C. Nuova Pistoiese 1988" וקבוצתו שיחקה בעיקר בסרייה ג'. עקב בעיות פיננסיות הוא סיים את פעילותו בשנת 2009.

בקיץ 2009 הוקם מועדון בשם "Unione Sportiva Pistoiese 1921". הוא הצליח לעבור מתחרויות אזוריות לסרייה ד' ועף השתתף במשחקי מעבר לסרייה ב'. הוא סיים את פעילותו באפריל 2024.

בקיץ 2024 הוקם מועדון FC Pistoiese שבעונת 2024/2025 מתמודד בסרייה ד'.

## קישורים חיצוניים

* 

קטגוריה:טוסקנה
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1921
אנקונה (כדורגל)

**מועדון כדורגל אנקונה** (באיטלקית:**Società Sportiva Calcistica Ancona**) הידוע גם בשם **אנקונה** הוא מועדון כדורגל איטלקי, מהעיר אנקונה במחוז מארקה שבאיטליה. זה מועדון כדורגל  ששיחק בעבר בסרייה א'. נכון לעונת 2024/25 קבוצתו משחקת בסרייה ג'.

## היסטוריה
המועדון נוסד בשנת 1921 בשם Anconitana. בשנות ה-80 של המאה ה-20 שמו שונה ל-Ancona.

בעונת 1992/1993 קבוצת המועדון שיחקה בסרייה א' וירדה לסרייה ב' לאחר עונה בודדת. בשנת 1994 הקבוצה שיחקה בגמר קופה איטליה נגד סמפדוריה אך לא זכתה בגביע. בתחילת המאה ה-21 המועדון חזר לסרייה א' ל-2 עונות רצופות.

בשנת 2004 הוכרז על פשיטת רגל ומועדון הוקם מחדש תוך זמן קצר. הניסיון לחזור לליגה עליונה לא הצליח ואחרי 6 שנים מועדון נסגד. בשנת 2017 לאחר הליך של פשיטת רגל המועדון הפסיק לפעול כמועדון מקצועי.

בשנת 2021 בוצע איחוד של מספר קבוצות באזור. בשנת 2022 המועדון קיבל שם Unione Sportiva Ancona. 95% מבעלות היו בידי איש עסקים ממלזיה. לאחר מספר עונות בסרייה ג' המועדון לא הצליח להגיש את המסמכים הנדרשים לתחילת העונה והועבר לסרייה ד' תחת שם SSC Ancona ASD.

## קישורים חיצוניים

* 

קטגוריה:מארקה
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1921
קל וכבד

**קל וכבד** (באנגלית: **Light & Heavy**) הוא סרט הנפשה שנוצר על ידי "פיקסאר" לתוכנית הילדים "רחוב סומסום" באפריל 1991. בסרטון מככב דמות המנורה מהסרט הקצר "לוקסו ג'וניור".

## פרטים
שני כדורים שונים מופיעים בסרטון, אחד כדור ים צבעוני המכונה "קל" והשני כדור באולינג ירוק המכונה "כבד".

## עלילה
לוקסו ג'וניור אוהב לשחק בכדור ולאחר שנכנס למסך הוא בועט בכדור הים כדי להעביר לאבא שלו, לוקסו האב, אשר מעביר בחזרה לבנו. הוא מנסה לדחוף את כדור הבאולינג עם כוחו הרב אך אינו מצליח, לכן הוא בועט בכדור הים כמה שיותר גבוה ומנסה לדחוף את כדור הבאולינג ככל שיכול בעוד הוא דוחף את אביו מחוץ למסך.

## קישורים חיצוניים

קטגוריה:סרטים קצרים של פיקסאר
קטגוריה:סרטי הנפשה אמריקאיים
קטגוריה:סרטי 1991
קטגוריה:רחוב סומסום
בנו מושתאק

**בָּנוּ מוּשתָּאק** (נולדה ב-3 באפריל 1948) היא סופרת, פעילה חברתית ועורכת דין הודית מקרנאטקה הכותבת בשפת הקאנדה. היא ידועה בעיקר בזכות ספרה  שתורגם לאנגלית, וזיכה אותה בפרס בוקר הבין-לאומי בשנת 2025. מושתאק פרסמה שישה קובצי סיפורים קצרים, רומן, קובץ מאמרים וקובץ שירה. חלק מיצירותיה תורגם למספר שפות.

## ביוגרפיה

בנו מושתאק נולדה למשפחה מוסלמית בקרנאטקה. כשהייתה בת שמונה, היא נרשמה לבית ספר מיסיונרי בשפת קאנדה, בתנאי שתלמד "לקרוא ולכתוב קאנדה תוך שישה חודשים" והיא החלה לכתוב כבר לאחר מספר ימי לימודים. לאחר סיום לימודי התיכון היא למדה משפטים באוניברסיטה ונישאה מאהבה בגיל 26.

### קריירה
מושתאק עבדה בתפקיד כתבת בעיתון ובמשך מספר חודשים עבדה ברדיו כל הודו בבנגלורו.

### פעילות חברתית
מאז שנות ה-80, מושתאק מעורבת בפעילויות אקטיביסטיות, נגד "הפונדמנטליזם והעוולות החברתיות" בקרנאטקה.בשנת 2000 הוכרז "חרם חברתי" בן שלושה חודשים נגד מושתאק ומשפחתה בשל ה"תמיכתה בזכותן של נשים מוסלמיות להיכנס למסגדים". במהלך תקופה זו, היא קיבלה איומים טלפוניים ואף היה מי שניסה לדקור אותה אך בעלה סיכל זאת.

בתחילת שנות ה-2000, הצטרפה מושתאק לקבוצה אזרחית שמחתה נגד איסור למוסלמים לבקר במקדש סינקרטי ב.
מושתאק תמכה בזכותם של תלמידות מוסלמיות בקרנאטקה ללבוש חיג'אב בבתי הספר, בניגוד לאיסור שהטילו השלטונות.

## כתיבה
מושתאק החלה לכתוב בגיל צעיר, אך רק בגיל 29 החלה את דרכה כסופרת, עת התמודדה עם דיכאון לאחר לידה. מושתאק העלתה על הכתב את ניסיונה לחקור את רגשותיה וחוויותיה.

מושתאק פרסמה שישה קובצי סיפורים קצרים, רומן, קובץ מאמרים וקובץ שירה. עבודותיה תורגמו לאורדו, הינדית, טמילית ומלאיאלאם, וכן לאנגלית. בשנת 2003, סיפורה "Kari Nagaragalu" עוּבָּד לסרט Hasina.

### מנורת לב
במאי 2025, הספר "מנורת לב" זכה בפרס בוקר הבינלאומי לשנת 2025. מושתאק הייתה הסופרת הראשונה שכתבה בשפת קאנדה והייתה מועמדת לפרס וכן הייתה זו הפעם הראשונה שקובץ סיפורים קצרים זכה בפרס.
הסיפורים בקובץ משקפים את חייה של מושתאק כעיתונאית ועורכת דין, תוך התמקדות בזכויות נשים והתנגדות לעוול החברתי, המעמדי והדתי באזור מגוריה.

## פרסים והוקרה
* 1999: Karnataka Sahitya Academy Award.
* Daana Chintamani Attimabbe Award.
* 2025: פרס בוקר הבינלאומי עבור "מנורת לב".

## הערות שוליים

קטגוריה:מוסלמים הודים
קטגוריה:סופרים הודים
קטגוריה:ילידות 1948
קטגוריה:הודים שנולדו ב-1948
שובה של היונה אל התיבה

**שובה של היונה לתיבה** הוא ציור מאת ג'ון אוורט מיליי, שהושלם בשנת 1851. היצירה שייכת לאוסף תומאס קומב ומוצגת במוזיאון אשמוליאן באוקספורד.

הציור מתאר סצנה מקראית ובה שתיים מכלותיו של נח מטפלות ביונה ששבה אל התיבה כשהיא נושאת ענף זית. זוהי יצירתו המקראית השנייה של ג'ון אוורט מיליי, לאחר ערב המבול. מיליי שקל ליצור ציור מלווה בשם "המעוף הראשון של היונה", אך לא מימש את הרעיון.

תוכניתו המקורית של מיליי לציור כללה את דמותו של נח וכן מספר בעלי חיים ברקע. עם זאת, דמויות אלה הושמטו לבסוף מההרכב, ככל הנראה מתוך רצונו של האמן להשלים את היצירה בזמן לתערוכת האקדמיה המלכותית בשנת 1851.

הציור *שובה של היונה לתיבה* הוצג לראשונה בפני הציבור בתערוכת האקדמיה המלכותית באפריל 1851. מיליי הופתע לגלות כי צופים קתולים ראו בו אלגוריה לשובו של הממלכה (בריטניה) אל "האמונה האמיתית", כלומר – אל הקתוליות.

היצירה זכתה לשבחים מצד דמויות בולטות, ובהן ג'ון ראסקין ותאופיל גוטייה. ראסקין התרשם מהציור עד כדי כך שביקש לרכוש אותו מיד כשראהו, אך גילה כי כבר נמכר לאספן תומאס קומב, מנהל בית הדפוס קלרנדון ובעל אוסף נרחב של יצירות מהזרם הפרה-רפאליטי. הציור עבר לרשות מוזיאון אשמוליאן בשנת 1893 כחלק מהעיזבון של משפחת קומב.

בשנת 1855 פרסם המגזין הסאטירי הצרפתי *Journal pour rire* קריקטורה מאת ברטל (Bertall), אשר פרודיה על הציור של מיליי.

הציור שימש כעטיפת המיני-אלבום *ULTRACLUB4K* (שנת 2020) של האמנים døves ו-Wicca Phase Springs Eternal. הבחירה בו נובעת, ככל הנראה, מהקשר בין דימוי היונה לבין שמו הבימתי של døves. האלבום מסומן גם בתגית "devotional" ("דבקות דתית"), מה שמרמז על זיקה נושאית לרוחניות או לאלמנטים דתיים.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:יוניים בתרבות
קטגוריה:נשים בציור
קטגוריה:ג'ון אוורט מיליי: ציורים
אחמד הובר

**אחמד הובר** (25 במרץ 1927 – 15 במאי 2008) היה בנקאי ועיתונאי שווייצרי-נאו-נאצי שהתאסלם. היה פעיל בפוליטיקה האסלאמית והימנית הקיצונית כאחד, כולל הנאו-נאצית. הרשויות השווייצריות והאמריקניות תיארו אותו כ"קשר בין הסצנה הרוויזיוניסטית העולמית לאנטישמים המונעים מאסלאם קיצוני." הובר זכה לפרסום לשמצה בשנת 2001, כאשר הואשם על ידי ממשלת ארצות הברית במימון פעילות הטרור של אל-קאעדה באמצעות בנק אל-טקווה שהיה אחד מחמשת הבנקים שניהל.

ב-1962 התאסלם הובר במצרים, לאחר שלמד אודות האסלאם באירופה. קשריו של הובר עם גורמים נאו-נאצים החלו עוד קודם לכן. בריאיון משנת 1965 הוא טען כי המופתי אמין אל-חוסייני השפיע רבות על תפיסת עולמו. הוא דיבר בתקופה זו בחיוב גם על יוהאן פון להרס, נאצי אחר שהתאסלם, ולקח את שמו של עומר אמין. פון להרס היה אנטישמי שהפך לדמות מובילה במכונת התעמולה של נאצר. הובר היה קשור גם לדמות צללים נוספת, עורך הדין השווייצרי פרנסואה ז'נו, שניסה לחבר תנועות אסלאמיות לתנועות נאו-נאציות.

להערכתו של אחמד הובר, ההתכנסות ההיסטורית בין הנאציזם והאסלאמיזם המיליטנטי מודגמת בצורה הטובה ביותר בשיתוף הפעולה של המופתי אל-חוסייני עם משטרו הנאצי של היטלר.

הובר לא מצא סתירה מבחינת אמונתו האסלאמית והערצתו לנאציונל-סוציאליזם הגרמני: "כמוסלמי אני שופט את אדולף היטלר, הרייך השלישי ותנועתו בצורה שונה ממה שעושים הציונים, המרקסיסטים או האנגלו-אמריקאים..."

הובר הסביר הכוונה בהשוואה להיטלר (נאצים):

## ראו גם
*יוהאן פון להרס
## קישורים חיצוניים

## הערות שוליים

קטגוריה:מתאסלמים
קטגוריה:ילידי 1927
קטגוריה:נפטרים ב-2008
משוואת גולדמן-הודג'קין-כץ

**משוואת גולדמן־הודג'קין־כץ** (משוואת GHK), המכונה לעיתים **משוואת גולדמן**, היא משוואה המשמשת לחישוב פוטנציאל המנוחה של תאים חיים, תוך התחשבות בחדירות ובריכוזים של יונים שונים משני צדי הממברנה. המשוואה פותחה על ידי , אלן הודג'קין וברנרד כץ

משוואת גולדמן משמשת פיזיולוגים כדי לחשב את פוטנציאל הממברנה עבור מגוון תאים, ולמעשה, שימשה את הודג'קין, האקסלי וכץ בחקר האקסון הענק של דיונונים. הממברנות בתאים חיים חדירות בדרך כלל ליוני נתרן (Na), אשלגן (K) וכלור (Cl). במנוחה, חדירות התאים לאשלגן היא הגבוהה ביותר. לכן כאשר הממברנה חדירה ליותר מיון אחד כשכל יון חדיר במידה שונה, יש להשתמש במשוואה שלוקחת בחשבון את החדירויות השונות של היונים.

משוואת GHK מחשבת את פוטנציאל המנוחה של הממברנה (Vm) על ידי שקלול התרומות של מספר יונים, תוך התחשבות בחדירותם ובריכוזיהם בתוך התא ומחוצה לו. למעשה, היא שוקלת את תרומתו של כל יון על פי החדירות שלו והפרש הריכוזים שלו.

## משוואת גולדמן-הודג'קין-כץ


V_m = \frac{RT}{F} \ln \left( \frac{p_K[\mathrm{K}^+]_o + p_{Na}[\mathrm{Na}^+]_o + p_{Cl}[\mathrm{Cl}^-]_i}{p_K[\mathrm{K}^+]_i + p_{Na}[\mathrm{Na}^+]_i + p_{Cl}[\mathrm{Cl}^-]_o} \right)


כאשר, המשתנים מציינים את הנתונים הבאים, בדומה למשוואת נרנסט:
* R - קבוע הגזים
* F - קבוע פרדיי
* Z - מטען היון
* T - הטמפרטורה במעלות קלוין
* P – חדירות היון.

כאשר הממברנה חדירה ליון אחד בלבד, נשתמש במשוואת נרנסט על שם, ולטר נרנסט שפיתח את משוואת נרנסט כדי לחשב את פוטנציאל שיווי המשקל של יון ספציפי. גולדמן, הודג'קין וכץ קידמו את חקר הפוטנציאל של הממברנה על ידי פיתוח משוואת גולדמן-הודג'קין-כץ כדי להסביר שכל יון שעלול לחדור לממברנה, יכול להשפיע על הפוטנציאל שלו.

## חדירות היון (permeability)
עד כמה יון מסוים יכול לעבור דרך הממברנה. חדירות גבוהה יותר משמעה השפעה רבה יותר על פוטנציאל הממברנה.

היא נקבעת על פי:
* מקדם הדיפוזיה - המראה את מידת חופשיות היון לנוע בתוך הקרום.
* מקדם החלוקה - שהוא מדד למסיסות היון בקרום
* עובי הקרוםכלומר: הממברנה תהיה חדירה יותר ליון שמקדם הדיפוזיה שלו או מקדם החלוקה שלו גדול.

## הנחות יסוד של משוואה זו
לפי המודל של גולדמן, שני גורמים משפיעים על תנועת היונים על פני קרום חדיר: השדה החשמלי הממוצע וההבדל בריכוזי היונים מצד אחד של הממברנה לצד השני.

מניחים שהממברנה היא חומר הומוגני ושהשדה החשמלי בממברנה הוא קבוע והוא משתנה באופן ליניארי לרוחב הממברנה.

## הערות שוליים

קטגוריה:אלקטרופיזיולוגיה
ארגמון חד-קוצים

**ארגמון חד-קוצים** (שם מדעי: *Bolinus brandaris*; שמו המקורי: *Murex brandaris*), הוא מין של חלזון ים טורף, שהוא רכיכה ממשפחת המוריצידים , חלזונות המורקס  או חלזונות סלע.

מין זה ידוע ברשומות המאובנים מתקופת הפליוקן. קונכיות מאובנות של מין זה נמצאו בקפריסין, ספרד ואיטליה. הוא שימש את הפיניקים בימי קדם כדי להפיק את צבען הארגמן.

## אטימולוגיה
ארגמון חד-קוצים קרוי על שם צבע הארגמן המופק ממנו. התוספת 'חד-קוצים' נועדה להבדילו מתת-המין ארגמון קהה-קוצים.

## תפוצה ובית גידול
ארגמון חד-קוצים חי בחלקים המרכזיים והמערביים של הים התיכון, ונמצא בחופי אטול - אלמוגים מבודדים באוקיינוס ההודי ובים סין הדרומי. הוא היה ידוע מאז ימי קדם כמקור לצבע סגול וגם כמקור מזון פופולרי תחת שמות שונים, ביניהם סקונג'יליו, שממנו מגיעה המילה סקונגילי. מין זה חי על סלעים במים רדודים.

## שימוש אנושי
ממוזער|בדים צבועים בצבעים שהופקו מחלזונות ים; הצבע של הבד העליון הופק מארגמון חד־קוצים
מין זה, כמו מינים רבים אחרים במשפחת המורצידים, יכול לייצר הפרשה חלבית וחסרת צבע כשהיא טרייה, אך הופכת לצבע חזק ועמיד בחשיפה לאוויר. זהו היה מין הרכיכות בו השתמשו הקדמונים לייצור צבע בד בצבע הארגמן.

חלזונות ים ממין ארגמון קהה-קוצים שימשו גם לייצור צבע סגול-כחול או אינדיגו. בשני המקרים, הרכיכות מפרישות את הצבע בריר של הבלוטות ההיפוברנציאליות  שלהן.

בחופי הים התיכון ובמפרץ קאדיס בספרד נהוג לאכול חלזונות אלו.

זהו מין קניבליסטי. ישנן עדויות המצביעות על כך שרבייה אינטנסיבית על ידי המינואים הקדמונים הביאה לקונכיות מנוקבות, אולי על ידי חלזונות אחרים, עקב צפיפות האוכלוסייה באקווריומי הרבייה.

## ביולוגיה
גודל הקונכייה של חלזון בוגר יכול להגיע לכ-60 עד 90 מ"מ. הקונכייה בדרך כלל חומה-זהובה, עם תעלת סיפון ארוכה מאוד וציר גוף מעוגל עם 'צריח' נמוך. ישנה שורת קוצים המתאימה לסוף כל שלב גדילה.

## ראו גם

* ארגמון קהה-קוצים
* תכלת וארגמן בעולם העתיק
* ייצור הארגמן בחוף הלבנט

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:ארגמוניים
Just an Illusion

"**Just an Illusion**" הוא שיר של השלישייה הבריטית Imagination . השיר נכתב במשותף על ידי סטיב ג'ולי, טוני סוויין, אשלי אינגרם ולי ג'ון, והיה ללהיט אירופאי גדול, והגיע בשיאו למקום השני בבריטניה. בארצות הברית, השיר הגיע למקום ה-27 במצעד שירי ה-R&B/היפ-הופ. השיר גם הגיע למקום ה-15 במצעד שירי הדאנס קלאב.

## ביצועים במצעד
### מצעדי הפזמונים השבועיים

### מצעדי סוף השנה

### נתוני מכירות

## בתרבות
בשיר "Get Your Number", שנכתב במשותף על ידי מריה קארי, ג'רמיין דופרי, ג'ונטה אוסטין ובריאן-מייקל קוקס, ומופיע באלבומה של קארי "The Emancipation of Mimi" משנת 2005, מופיעים קטעים שנדגמו מתוך "**Just an Illusion**".

ב-27 בספטמבר 2024, הוציא יאיר ניצני את הקטע "רכבת העמק", שהיא גרסת כיסוי לשיר שכתב יהונתן גפן בשילוב הפלייבק האינסטרומנטלי של "**Just an Illusion**".

## קישורים חיצוניים
* 
* 20px "Just an Illusion", במסד הנתונים המוזיקלי Discogs
* 30px "Just an Illusion", במסד הנתונים המוזיקלי Genius
* 20px "Just an Illusion", באתר המוזיקה Spotify
* 44px "Just an Illusion", באתר המוזיקה אפל מיוזיק
* 20px "Just an Illusion", באתר המוזיקה SoundCloud
* "Just an Illusion", באתר המוזיקה SecondHandSongs

## הערות שוליים

קטגוריה:שירים באנגלית
קטגוריה:שירי R&B
קטגוריה:שירי פאנק רוק
קטגוריה:סינגלים שהגיעו למקום הראשון בספרד
קטגוריה:שירי פוסט-דיסקו